《和子骏郎中清江道中》
宋代·冯山

缭绕川原又载驰，人情风物共依依。胶舟野水涸将尽，捲雨岭依寒不飞。

岂惮长途劳使传，尚寻清景扣禅扉。前山次第看梅发，剩带新年春色归。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。